19fa5b1b58a4484ed8c32390065dcc3c
jeg er ph.d.-studerende i england, men er netop flyttet tilbage til danmark. jeg fortsætter mit studie online fra danmark, og jeg har 1-2 år tilbage før jeg er færdig. jeg har læst hele min videregående uddannelse i england, og jeg boede i england et år før jeg påbegyndte min bachelor. kan jeg blive medlem af en a-kasse i danmark? tak og venlig hilsen ida 
medlem af a-kasse som ph.d.-studerende i england men nu bosiddende i dk?
a-kasser.dk
2021.39
hej, ja du kan godt blive medlem af en dansk a-kasse, men spørgsmålet er om du vil kunne få dagpenge i tilfælde af ledighed. medlem som lønmodtager du oplyser ikke om du får løn som ph.d.-studerende. hvis du gør det, kan du jo bare melde dig ind i en dansk a-kasse (som lønmodtager). som "almindeligt" medlem i en a-kasse skal du opfylde særligt to betingelser for at kunne få dagpenge. du skal have været medlem i mindst 1 år, og du skal opfylde et indkomstkrav. er du fuldtidsforsikret, skal du have haft en indkomst på mindst 243.996 kr. (i 2021) inden for de sidste 3 år. løn fra f.eks et engelsk universitet kan sagtens bruges til at opfylde indkomstkravet. men bemærk at kun perioder hvor du har været medlem af a-kassen tæller med ved opgørelse af indkomstkravet. læs evt. mere om kravene til dagpengeret her: https://www.a-kasser.dk/dagpengeret. medlem som studerende/nyuddannet da du ikke boede i danmark umiddelbart inden du startede din(e) uddannelse(r), opfylder du ikke kravene til at kunne få dimittend-dagpenge fra en dansk a-kasse. en bachelor, master og ph.d kan alle i sig selv give ret til dimittend-dagpenge, hvis de er af mindst 18 måneders varighed. men altså kun hvis du boede i danmark umiddelbart inden du startede uddannelsen. det er derimod ikke nogen hindring for at kunne få dimittend-dagpenge, at hele eller dele af uddannelsen er foregået i udlandet. men du oplyser at du boede i england da du startede din bachelor, så du opfylder altså ikke bopælskravet. da du ikke kan få dimittend-dagpenge, kan du heller ikke blive gratis medlem som studerende. med venlig hilsen anders weber, a-kasser.dk